jkorsvik/nowiki_second_scrape_merged huggingface dataset:
Karen Margrethe Kuvaas

Karen Margrethe Kuvaas (født 14. juni 1947) er en norsk lokalpolitiker, som representerer Arbeiderpartiet, fra Narvik i Nordland. Hun var ordfører i Narvik fra 2007 til 2011. Hun er utdannet spesialpedagog og har arbeidet som lærer, senere som studieleder og lektor ved Høgskolen i Narvik og som administrerende direktør.
Kuvaas var medlem av kommunestyret i Narvik fra 1983 til 1991, da som representant for Sosialistisk Venstreparti. Fra 1992 var hun rektor ved Ankenes skole, inntil hun ble skolesjef i 1995. I 2003 ble hun valgt inn i kommunestyret som representant for Arbeiderpartiet.
I 2007 ble Karen Kuvaas valgt til Narviks første kvinnelige ordfører.
Sammen med ordførerne i Hattfjelldal, Hemnes og Rana ble Kuvaas landskjent i november 2007, som følge av avsløringen av Terra-skandalen, da det viste seg at kommunen hadde satset fremtidige kraftinntekter i amerikanske fondsprodukter solgt av Terra Securities på vegne av den amerikanske storbanken Citibank.Kuvaas gikk ikke til gjenvalg i 2011. I 2012 ble hun ansatt som lærer ved montessoriskolen på Bleik i Andøy.


== Referanser ==
Valle del Boite

Valle del Boite (italiensk) eller Val de la Guoite (ladinsk) er dalen til elven Boite nord i den italienske regionen Veneto. Boite er en vestlig sideelv til Piave. Dalen begynner ved Cortina d'Ampezzo i Dolomittenes høyfjell. Derfra strekker den seg nedover og møter Piavedalen ved Perarolo di Cadore. Dalens areal (og elvens tilsigsfelt) er på 450 km².
Bassenget, eller dalen, omkring Cortina d'Ampezzo kalles også Valle d'Ampezzo eller Conca Ampezzana.I Valle del Boite ligger fem kommuner. Ovenfra og nedover er dette:

Cortina d'Ampezzo (ladinsk Anpezo)
San Vito di Cadore (ladinsk San Vido)
Borca di Cadore (ladinsk Borcia)
Vodo di Cadore (ladinsk Guodo)
Valle di Cadore (ladinsk Val)I tillegg kommer Cibiana di Cadore (ladinsk Zubiana), som ligger i en liten sidedal til Valle del Boite. Disse kommunene, med unntak av Valle di Cadore, er sammensluttet i et distrikt (Comunità Montana) som også heter Valle del Boite. Bortsett fra Cortina d'Ampezzo, som fra 1511 til 1919 var en del av Tirol, regnes dalen til landskapet Cadore. Hele dalen var i historisk tid ladinsktalende. Øverst i dalen (Cortina) snakker fremdeles 40 % av befolkningen ladinsk.


== Referanser ==
Boite

Boite (ladinsk: ra Bóite, la Buóite eller la Guóite) er en høyre sideelv til Piave i Dolomittene (provinsen Belluno, regionen Veneto) i Italia.
Boite er den neste største sideelven til Piave, etter Cordevole, og flyter gjennom dalen Valle del Boite i landskapet Cadore.


== Referanser ==


== Eksterne lenker ==
(en) Boite River – kategori av bilder, video eller lyd på Commons
Jan Berg (Molde-spiller)

Jan Berg (født 14. mai 1965 i Molde) er en norsk tidligere fotballspiller. Som broren Odd Berg spilte han for hjembyens Molde Fotballklubb (1982–88 og 1991–95, tilsammen 150 kamper og 29 mål). 
Han fikk sølv i norgesmesterskapet i fotball for herrer 1982 og gull i Norgesmesterskapet i fotball for herrer 1994. Berg debuterte som 17-åring for Norges herrelandslag i fotball mot Kuwait i 1982 og spilte i perioden 1982–1990 23 kamper for Norge.
Han var med i den norske troppen til Sommer-OL 1984 i Los Angeles. Han var også første norske profesjonelle spiller i den spanske La Liga, i klubben Elche FC (utlån 1988–89, 13 kamper, 1 mål), dernest i Rayo Vallecano (1989–90, 25 kamper, 2 mål).


== A-landskamper ==
Kilde: 


== Referanser ==


== Eksterne lenker ==
(en) Jan Berg – Olympedia 
(en) Jan Berg – Sports-Reference (OL-resultater – arkivert) 
(en) Jan Berg – FIFA 
(en) Jan Berg – Transfermarkt 
(en) Jan Berg – national-football-teams.com 
(en) Jan Berg – FootballDatabase.eu 
(en) Jan Berg – EU-Football.info 
(no) Jan Berg – Norges Fotballforbund 
(en) Jan Berg – FBref 
Dagbladet.no: Fra playboy til sauebonde
Sørskogen

Sørskogen er en privat markastue og serveringssted i Lillomarka i Oslo. Stua ligger mellom Lilloseter mot sør og Sinober mot nord, og med Kjulstjern like ved. Stua har kun helgeåpent for enkel servering. Navnet Sørskogen brukes også på området rundt rydningen ved stua, inkludert skolholtet ned mot Lillomarkskapellet.


== Historie ==

Stua står på en av de eldste gårdene i Lillomarka. Rundt stua står fortsatt gårdshus. Sørskogen ble ryddet på 1600-tallet, da som finneplass for Skogfinner. Som flere andre områder i Oslomarka, har også Sørskogen vært husmannsplass under Skøien i Nittedal. Under den andre verdenskrig ble Sørskogen brukt som Milorgbase for motstandskjempere med våpendepot og lager for forsyninger. Bygningene ble også brukt til å huse hjemmefrontssoldater og flyktninger. Basen ble aldri funnet av tyskerne.
Nå drives stedet av Atle Sørskogen, han organiserer serveringen skjer fra peisestua. Han er sønn av Aslaug og Alf, det siste paret som drev med husdyr på gården helt frem til midten av 1960-tallet. Han har ryddet den gamle kjerreveien fra Nittedal til Sørskogen, slik at den er nå er en fremkommelig sti som når gården fra nord. 


== Litteratur ==
Bjarne Jensen (1991). «Milorgbasen tyskerne ikke fant». Stuene i Marka (2. utg.). Oslo: Schibsted. s. 57-59. ISBN 82-51-61358-2. 


== Eksterne lenker ==
Kjentmannsmerket.org om Sørskogen Arkivert 15. mars 2008 hos Wayback Machine.
Heidi Austlid

Heidi Arnesen Austlid (født 21. september 1976) er leder for Forleggerforeningen. Hun har ledet bransjeorganisasjonen IKT-Norge frem til juni 2020.I fire år var hun første direktør ved Nasjonalt kompetansesenter for fri programvare («friprog»). Tidligere har hun vært prosjektleder i IKT-Norge, og fra 1998 til 2004 var hun seniorrådgiver i Utdannings- og forskningsdepartementet hvor hun blant annet prosjektledet utdanning.no og arbeidet med nasjonal strategi for IKT i utdanningen. Austlid ledet lærerrekrutteringskampanjen «Ikke to dager er like» da hun arbeidet i departementet.
Austlid var medlem av programstyret til Norges forskningsråds program for verdiskaping i IKT (VERDIKT) og medlem av regjeringens Digital21. Austlid er styreleder på IE-fakultetet på NTNU og har styreverv i forskning, utdanning og representerer næringen i ulike utvalg. I IKT-Norge hadde Austlid spesielt ansvar for IKT-politikk og myndighetspåvirkning, med rettet mot offentlig sektor frem til hun september 2015 ble hun administrerende direktør for IKT-Norge.
Austlid ledet Norsk Elevorganisasjon 1996-97 hvor hun blant annet utviklet NEOs ti bud om IT i skolen. I 1997-98 ledet hun det regjeringsoppnevnte Ungdommens IT-forum som leverte sluttrapporten generasjon nett.


== Referanser ==


== Eksterne lenker ==
Austlid på Apelands omdømmedag [2]
Austlid i IKT-Norge
Register (musikk)

Register er en gruppe orgelpiper med lik klangfarge eller tilsvarende gruppe strenger på et cembalo. Organisten/cembalisten sjalter ulike registre inn eller ut for å endre instrumentets klangfarge.
I videre forstand forstand brukes register om en gruppe toner med lik klangfarge, enten lyden er produsert av strenger, piper, stemmebånd eller annet. Eksempelvis har eldre klavertyper som hammerklaver ulik klangfarge i bass-, mellom og diskantregistrene, mens moderne konsertklaver har en mer enhetlig klang over hele instrumentets toneomfang. Klarinett er eksempel på et blåseinstrument med temmelig ulik klangfarge i høyt og lavt register. 


== Vokale registre ==
Vokale registre eller stemmeregistre er en tradisjonell oppdeling av det stemmeomfanget som en sanger kan produsere med enhetlig klangfarge. De de to vanligste er brystregister (også kalt modal- eller fullregister) og hoderegister (også rand- eller falsettregister). I tillegg finnes knirk og fløyteregister. 
For brystregisteret svinger stemmebåndene i sin fulle lengde og tykkelse, mens i hoderegisteret er stemmebåndene strukket og tynne, og det er bare kantene som svinger. Stemmen til amatørsangere har vanligvis ulik klangfarge i de ulike registrene, med en tydelig «knekk» i overgangen. Omfanget med enhetlig klangfarge kan imidlertid utvides med øving, og klassisk sangskolering tilstreber at sangerne skal få et størst mulig toneomfang med samme klangfarge. Sangere som lykkes med dette sies å ha en egal stemme.


== Kilder ==
Avsnittet «Registers and Vocal Registration» i Understanding Vocal Range, Registers and Type Arkivert 8. januar 2018 hos Wayback Machine., singwise.com. Lest 11. oktober 2017.
Avsnittet «Register» i Terminologijungelen: Del én, vokalt.no.  Lest 11. oktober 2017.
(no) Register – instruments tonehøydeomfang i Store norske leksikon
Register - vokalmusik og -teknik i Den store danske
Register - terminologi, noder og tonearter i Den store danske
Kristen Schmidt

Kristen Torvald Cæsar Schmidt (født 15. november 1879 i Kristiansand, død 9. oktober 1935) var en norsk forretningsmann og politiker. 
Schmidt drev skipsrederi og bankvirksomhet, og var en tid direktør i Mandals Sparebank. Han var ordfører i Mandal for Venstre i perioden 1917-1919. I hans tid som ordfører kjøpte kommunen på Schmidts initiativ skogsområdet Vestnes med Sjøsanden, og regulerte dette som friområde.
Kristen Schmidt var sønn av bakeren Gustav Adolf Schmidt, som deltok i den tysk-østerrikske krig under Bismarck, og som siden emigrerte til Norge.


== Referanser ==
Paralympiske sommerleker 1960

Paralympiske sommerleker 1960. Paralympics ble arrangert for første gang i 1960 i Roma i Italia. Lekene ble avviklet mellom 18. og 25. september. 400 utøvere fra 23 nasjoner deltok og det ble konkurrert i 57 øvelser. 


== Medaljeoversikt ==


== Øvelser ==
Det ble konkurrert i åtte øvelser:

Bueskyting
Friidrett
Dart
Snooker
Svømming
Bordtennis
Rullestolbasketball
Rullestolfekting


== Eksterne lenker ==
Resultater hos paralympic.org
Mikal Hetle

Mikal Gjertsson Hetle eller Mikal Gjertsen (født 6. april 1853, død 31. mai 1930) var en bonde fra Råheimsdalen i Viksdalen. Han ble i 1906 arrestert og anklaget for mord på naboen Henrik Hetle. Han ble videre dømt til livsvarig fengsel, men ble i 1943 frikjent, 13 år etter sin død. Hetle hevdet hele tiden sin uskyld, og Hetle-saken er blitt en av norgeshistoriens mest omtalte justismord.
På gravstøtten over Mikal Hetle ved Viksdalen kirke står inskripsjonen «Skuldlaust dømt i 1907. Frikjent 7. april 1943. Fred over minne ditt». 


== Referanser ==


== Eksterne lenker ==
NRK Sogn og Fjordane Fylkesleksikon
Paralympiske sommerleker 1964

Paralympiske sommerleker 1964. Paralympics ble arrangert for andre gang i 1964 i Tokyo i Japan. Lekene ble avviklet mellom 3. og 12. november. 375 utøvere fra 21 nasjoner deltok og det ble konkurrert i 144 øvelser. 


== Medaljer ==


== Eksterne lenker ==
Resultater hos paralympic.org
Paralympiske sommerleker 1968

Paralympiske sommerleker 1968. Paralympics ble arrangert for tredje gang i 1968. Opprinnelig var det planlagt at lekene skulle arrangeres i Mexico by i Mexico men den mexicanske regjeringen sa nei i 1966. Lekene ble arrangert i Tel Aviv i Israel og avviklet mellom 4. og 13. november. 750 utøvere fra 29 nasjoner deltok og det ble konkurrert i 181 øvelser. 


== Medaljer ==


== Eksterne lenker ==
Resultater hos paralympic.org
Paralympiske sommerleker 1972

Paralympiske sommerleker 1972. Paralympics ble arrangert for fjerde gang i 1972, lekene ble arrangert i Heidelberg i Vest-Tyskland og avviklet mellom 2. og 11. august. 1004 utøvere fra 41 nasjoner deltok og det ble konkurrert i 187 øvelser. 


== Medaljer ==
Vesletjern

Vesletjern finnes flere steder i Norge:

Vesletjern i Aurskog-Høland
Vesletjern i Lillomarka
Lilletjern

Lilletjern har flere betydninger.

Lilletjern (Arendal)
Lilletjern (Oslo)
Lilletjern (Ringerike)
Lilletjern (Åsnes)
Vesletjern (Lillomarka) kalles også Lilletjern
Vesletjern (Gran) kalles også Lilletjern
Kashgar (elv)

Kashgar (eller Kaxgar) er ei elv i Xinjiang-provinsen i Kina. Den har sine kilder øst for Pamir-fjellene, på grensen mellom Kina og Tadsjikistan, og flyter derfra mot øst, og passerer gjennom byen Kashgar (Kashi), som har sitt navn fra elva. Den renner deretter ut i de nordvestlige deler av ørkenen Taklamakan, hvor den løper sammen med Yarkand-elva.
Paralympiske sommerleker 1976

Paralympiske sommerleker 1976. Paralympics ble arrangert for femte gang i 1976. Lekene ble arrangert i Toronto i Ontario, Canada og avviklet mellom 3. og 11. august. 1 657 utøvere, 1 404 menn og 253 kvinner, fra 38 nasjoner deltok og det ble konkurrert i 447 øvelser. 


== Medaljer ==
Nick Barmby

Nicholas Jonathan «Nick» Barmby (født 11. februar 1974 i Hull) er en engelsk tidligere fotballspiller og senere trener for  Hull City AFC. I sin aktive karriere spilte han både midtbane og spiss.
Nick Barmby har spilt 23 landskamper for Englands herrelandslag i fotball.


== Referanser ==


== Eksterne lenker ==
(en) Nick Barmby – FIFA 
(en) Nick Barmby – UEFA 
(en) Nick Barmby – Transfermarkt 
(en) Nick Barmby – national-football-teams.com 
(en) Nick Barmby – WorldFootball.net 
(en) Nick Barmby – Soccerbase.com 
(en) Nick Barmby – Soccerbase.com (manager) 
(en) Nick Barmby – FootballDatabase.eu 
(en) Nick Barmby – EU-Football.info 
(en) Nick Barmby – FBref
Antonio Núñez

Antonio Núñez Tena (født 15. januar 1979) er en spansk fotballspiller som spiller høyreving for Recreativo de Huelva. Han har tidligere spilt for blant andre Real Madrid CF, Liverpool FC og Celta de Vigo. 


== Eksterne lenker ==
(en) Antonio Núñez – Transfermarkt 
(en) Antonio Núñez – WorldFootball.net 
(en) Antonio Núñez – Soccerbase.com 
(en) Antonio Núñez – Soccerway 
(en) Antonio Núñez – FBref 
(es) Antonio Núñez – as.com
Enigma (musikkprosjekt)

Enigma er et tysk / rumensk musikk-prosjekt som også tar for seg sjangere som elektronika, dance, New age og ambient. Gruppen ble startet i 1990 av Michael Cretu, David Fairstein og Frank Peterson. Enigma har solgt over 22 millioner plater.


== Diskografi ==


=== Studioalbum ===
"MCMXC a.D." (1990)
"The Cross of Changes" (1993)
"Le Roi Est Mort, Vive Le Roi!" (1996)
"The Screen Behind the Mirror" (1999)
"Voyageur" (2003)
"A Posteriori" (2006)
"Seven Lives, Many Faces" (2008)


=== Samlealbum ===
"Trilogy" (1998)
"Love Sensuality Devotion: The Greatest Hits" (2001)
"Love Sensuality Devotion: The Remix Collection" (2001)
"15 Years After" (2005)


=== Singler ===
"Sadeness (Part I)" (1991)
"Mea Culpa (Part II)" (1991)
"Principles of Lust" (1992)
"The Rivers of Belief" (1992)
"Carly's Song" (1994)
"Return to Innocence" (1994)
"The Eyes of Truth" (1994)
"Age of Loneliness" (1995)
"Out from the Deep" (1995)
"Beyond the Invisible" (1996)
"T.N.T. for the Brain" (1997)
"Gravity of Love" (1999)
"Push the Limits" (2000)
"Turn Around" (2001)
"Voyageur" (2003)
"Following the Sun" (2003)
"Boum-Boum" (2004)
"Hello and Welcome" (2006)
"Goodbye Milky Way" (2006)
Amen (2016)


=== Andre utgivelser ===
"Age of Loneliness (1994)
"The Eyes of Truth (1994)
"In The Beginning... (1997)
"The Dusted Variations (2005)
"Pure Moods"
"Pure Moods II"
"Pure Moods III"
"Pure Moods IV"
"Pure Moods: Celestial Celebration"


== Referanser ==


== Eksterne lenker ==
(en) Offisielt nettsted 
(en) Enigma på Discogs 
(en) Enigma på MusicBrainz 
(en) Enigma på Songkick 
(en) Enigma på Last.fm 
(en) Enigma på AllMusic
Register

Register kan referere til:

En autoritativ liste med en type informasjon som holdes oppdatert av en organisasjon (for myndighetsutøvelse, forskning, kundebehandling eller lignende)
Register (informatikk) – en samling av data om et bestemt emne
Prosessorregister – internt arbeidsminne i en CPU
Register (musikk) – toneomfanget til et instrument
Register (orgel) – en samling av orgelpiper med lik klangfarge
The Register – et britisk nettsted for teknologinyheter
Register (litteratur) alfabetisk (eller tematisk/kronologisk) liste over nøkkeltermer i bøker for lettere å kunne gjenfinne informasjon
Brixton undergrunnsstasjon

Brixton undergrunnsstasjon er en stasjon på Londons undergrunnsbane. Den er endestasjon i den sørlige enden av Victoria-linjen.


== Eksterne lenker ==
Brixton Underground Station Transport for London (Engelsk)
Renny Harlin

Renny Harlin, eg. Renny Lauri Mauritz Harjola (født 15. mars 1959 i Riihimäki) er en finsk filmregissør og filmprodusent, mest kjent for actionfilmer
Han har vært bosatt i USA siden slutten av 1980-årene og arbeidet i Hollywood. Han var gift med Geena Davis i årene (1993–1998).


== Filmografi ==
Huostaanotto (a.k.a. Custody) (1980)
Hold On (1982)
Born American (a.k.a. Arctic Heat) (1986)
Prison (1988)
A Nightmare on Elm Street 4: The Dream Master (1988)
The Adventures of Ford Fairlane (1990)
Die Hard 2 (1990)
Cliffhanger – på kanten av stupet (1993)
Cutthroat Island (1995)
The Long Kiss Goodnight (1996)
Deep Blue Sea (1999)
Driven (2001)
Mindhunters (2004)
Exorcist: The Beginning (2004)
The Covenant (2006)
Cleaner (2007)
12 Rounds (2009)
5 Days of War (2011)


== Referanser ==


== Eksterne lenker ==
Offisielt nettsted 
(en) Renny Harlin – kategori av bilder, video eller lyd på Commons 
(en) Renny Harlin på Internet Movie Database 
(sv) Renny Harlin i Svensk Filmdatabas 
(da) Renny Harlin på Filmdatabasen 
(da) Renny Harlin på Scope 
(fr) Renny Harlin på Allociné 
(en) Renny Harlin på AllMovie 
(en) Renny Harlin hos Turner Classic Movies 
(en) Renny Harlin hos The Movie Database
Alfaset gravlund og kapell

Alfaset kapell er et gravlundskapell fra 1972 på Alfaset gravlund i bydel Alna i Oslo. Bygget ble tegnet av arkitektfirmaet Blakstad og Munthe-Kaas Arkitekter. Den tyske krigskirkegården ligger på Alfaset gravlund.
Jacob Weidemann står bak dekoreringen av fondveggen. Dekorasjonen består av 12 glassvinduer som symboliserer årstidene. Kapellets relieffer av Ørnulf Bast har tittelen «Liv og Død». Det foreligger et bystyrevedtak om å bygge Oslos eneste krematorium i tilknytning til Alfaset kapell.


== Alfaset gravlund ==
Området på Alfaset ble kjøpt i 1950 for å legge til rette for en ny gravlund bydelens beboerne. Gravlunden ligger omkranset av Strømsveien mot sør, Nedre kalbakkvei mot øst og Alfasetveien mot nord. I 1952–1953 ble den tyske krigskirkegården på Ekeberg ble flyttet til den nye gravlunden på Alfaset. Resten av gravlunden ble ikke tatt i bruk før september 1972. Gravlunden har i dag egne felt for sigøynere og for Islams Ahmadiyya.
På Alfaset gravlund er det bygd en minnelund kalt «Alfasetparken». Minnelunden er bygd med et vannsystem av runde bassenger koblet til hverandre gjennom vannrenner. Store bed med sommerblomster og benker plassert under prydtrær gir området en verdig ro. Nederst i parken står en skulptur av Nicolaus Wiederberg kalt «Silhuetter». Minnesmerket ble satt opp i juni 1999.
Menigheter fra flere bydeler sokner til Alfaset gravlund: Abildsø, Bredtvedt, Bøler, Grorud, Haugerud, Manglerud, Oppsal, Romsås og Rødtvet.


=== Krigskirkegården ===
Alfaset krigskirkegård er den eldste del av kirkegården. Dette er en tysk krigskirkegård som erstattet Ekeberg krigskirkegård. for falne tyskere under andre verdenskrig ligger beskyttet av en krans av høye grantrær, mot Strømsveien, på gravlundens sørlige del. Gravene er like i utforming og det er ikke tillatt å dekorere en grav med blomster utover 30 cm i diameter. Grunnen er oppgitt å være at like graver symboliserer at de falne har felles skjebne. Kirkegården har et krigsminne utformet som et mausoleum, med navnene på de falne innfelt på veggene inne i det åpne bygget. Gravene ble overført fra Ekeberg krigskirkegård i 1952 og fra Vestre gravlund og Grefsen kirkegård i 1953.


=== Krematorium ===
Utdypende artikkel, se Alfaset krematoriumBystyret i Oslo vedtok våren 2007 å bygge nytt krematorium på Alfaset gravlund, Alfaset krematorium. Bakgrunnen er at Statens forurensningstilsyn ikke lenger godkjente at de to eksisterende krematoriene, Østre krematorium og Vestre krematorium  for videre bruk. Det nye krematoriet stod klart i 2009.


== Galleri ==

		
		
		


== Se også ==
Liste over gravlunder i Oslo


== Referanser ==


== Litteratur ==
Tvedt, Knut Are, red. (2010). Oslo byleksikon (5 utg.). Oslo: Kunnskapsforlaget. s. 48-49. ISBN 978-82-573-1760-7. 


== Eksterne lenker ==
Gravferdsetaten om Alfaset gravlund
PDF-kart over gravlunden
Lokalhistoriewiki om den tyske krigskirkegården
Gravsøk i Oslo kommune
Kenneth Lay

Kenneth Lee «Ken» Lay (født 15. april 1942, død 5. juli 2006) var en amerikansk forretningsmann. Han var grunnlegger, styreleder og administrerende direktør av Enron, og er mest kjent for sin rolle i den velkjente Enron-skandalen. Lay og Enron ble etterhvert synonymt med selskapsmisbruk og regnskapssvindel, etter Enrons fall i 2001. Lay var administrerende direktør og styreleder fra 1986 og frem til han gikk av den 23.  januar 2002, med unntak av et par måneder i 2001, da han var styreleder og Jeffrey Skilling var sjef.


== Referanser ==
Jeffrey Skilling

Jeffrey Keith «Jeff» Skilling (født 25. november 1953) er en amerikansk forretningsmann. Han var administrerende direktør for Enron i 2001, og er mest kjent for sin rolle i den velkjente Enron-skandalen. Før Enron var han bl.a. energianalytiker i McKinsey & Company. Han ble dømt i 2006 for flere føderale lovbrudd knyttet til Enrons finansielle kollaps, og soner for øyeblikket sin straff på 24 år og 4 måneder i fengsel.
Andrew Fastow

Andrew Stuart Fastow (født 22. desember 1961) var finansdirektør i Enron, og er mest kjent for sin rolle i den velkjente Enron-skandalen. Fastow var én av nøkkelpersonene bak det komplekse nettverket av spesialforetak som ble brukt til å dekke over selskapets enorme tap. Han ble dømt til 6 år i fengsel, for sin rolle i saken.
Peder Ås

Peder Ås er en gjennomgående figur i juridisk utdanning i Norge. Figuren er opprinnelig knyttet til Det juridiske fakultet ved Universitetet i Oslo, der den har vært en gjennomgangsfigur minst siden 1897. Fra andre halvdel av 1900-tallet er figuren også brukt i juridisk undervisning ved andre læresteder og skoler.
Peder Ås er sønn av Hans Ås. Peder Ås bor i Lillevik, et lite sted langs sørlandskysten, og hans omgangskrets består av blant andre Lars Holm, Hans Tastad, Ole Vold og Marte Kirkerud. Peder Ås portretteres ofte som en ganske alminnelig mann, om enn som en som ofte havner på kant med loven, gjerne i form av alkohol- eller narkotikamisbruk (f.eks. fyllekjøring), hærverk, eller som en som enten har solgt dårlige varer/eiendom eller som kjøper av dette. Han kan gjerne være gift med Marte Kirkerud, selv om hun ofte også opptrer som offentlig saksbehandler, mens Lars Holm gjerne er hans kamerat eller partner i diverse foretak. Holm kan også være en Peder Ås gjør forretninger med. Hans Tastad er nesten uten unntak en Peder Ås gjør forretninger med, f.eks. som utleier eller leverandør. Hans Tastad kan også være advokat, da typisk en som gir dårlige råd, setter opp ugyldige testamenter eller bistår ved ulovlige transaksjoner. I mellom er også Peder Ås advokat, da vanligvis en dyktigere en enn Hans Tastad.
Ifølge en artikkel i Juristkontakt har man funnet spor av Peder Ås helt tilbake til 1897, men det er mulig han har vist seg før dette også.


== Referanser ==
Steinar Engelbrektson

Steinar Engelbrektson (født 11. januar 1966) er en norsk countryartist og frontfigur i sitt eget band, Steinar Engelbrektson Band. 
Han startet sin musikalske karriere med bandet Vestkappgutane i 1979. På 1980-tallet var han vokalist i bandet Melody fra Stadlandet. Steinar`s Danseband ble startet i 1991, og i 1996 startet han Steinar Engelbrektson Band som spiller dansbar country. 
Han er gift og per 2019 bosatt på Rygg i Gloppen kommune.


== Eksterne lenker ==
Bandets hjemmeside
Oldtidsminne

Oldtidsminne er et kulturminne fra forhistorisk tid. Det kan være (rester av) gamle veiløp – såkalte oldtidsveier, helleristninger, skålegroper, o.s.v.. Norges rikeste fylke på oldtidsminner er Rogaland fylke.


== Se også ==
Kulturminne
Fornminne